सरगुजा, छत्तीसगढ़/नगर संवाददाताः सरगुजा जिले के बतौली विकास खंड के शंकरगढ़ व पटेरापानी पहाड़ के बीच बस्ती में रहने वाली महिला की मौत के बाद एक दिल दहला देने वाला मामला सामने आया है। अज्ञात लोगों ने बेरहमी से महिला की ह्त्या कर दी। पुलिस ने पंचनामा बनाया और परिजानो को शव के पोस्टमार्टम के लिए दस किलोमीटर दूर शांती पारा लेकर आने का आदेश दिया। साधन के आभाव में मृत महिला के शव को पैदल ही अर्थी में कंधे पर लेकर पैदल अस्पताल पहुंचाया गया। जिस अर्थी में मृत इंसान का अंतिम संस्कार करने ले जाया जाता है उसी अर्थी में मृतिका को पोस्टमार्टम के लिए अस्पताल ले जाया गया। इंसानियत को शर्मसार करने वाली इस घटना में सवाल बतौली पुलिस पर उठ रहे हैं। पुलिस ने परिजनों को पैदल शव को कंधे में रख कर दस किलोमीटर चलने के को मजबूर किया। मंगलवार को एक महिला की उसी के घर में किसी ने ह्त्या कर दी। बतौली थाना से लगभग 10 किलोमीटर दूर स्थित सेदम गांव के शंकरघाट पटेरपानी निवासी 40 वर्षीया सुखवारो बाई जाती मझवार के पति बुधराम की मौत दो वर्ष पहले ही हो गई थी। उसके बाद वह अपने घर में अकेली रहती थी। महिला के शव के पोस्टमार्टम के लिए परिजनों को पैदल शव को कंधे पर रख कर दस किलोमीटर दूर अस्पताल पहुंचाया गया।